נורה פלואורסצנטית קומפקטית

ממוזער|250px|נורה פלואורסצנטית קומפקטית ספירלית|טקסט=
ממוזער|250pc|נורה פלואורסצנטית קומפקטית למשנק חיצוני|טקסט=
נורה פלואורסצנטית קומפקטית או בשמה הגנרי "נורה חסכונית" (מאנגלית: Energy Saving Lamp), היא נורה פלואורסצנטית קטנת מידות. רוב הנורות הפלואורסצנטיות הקומפקטיות כוללות מתאם לבתי מנורה המיועדים לנורות להט, אך יש כאלו שאינן כוללות אותו, ומיועדות להפעלה בדומה לנורה פלואורסצנטית, באמצעות משנק חיצוני ובגוף תאורה ייעודי.

בהשוואה לנורת ליבון, המפיצה שטף אורי (עוצמת תאורה) זהה, נורה פלואורסצנטית קומפקטית צורכת פחות הספק ומשך השימוש בה ארוך בהרבה.

 השוואה לנורת ליבון 
 שטף אורי(עוצמת אור)  ביחידות לומן צריכת חשמל של נורת להט בוואט צריכת חשמל של נורת פלואורסצנט קומפקטית בוואט 415lm 40W - 660lm - 11W 700lm 60W - 900lm - 15W 930lm 75W - 1330lm 100W - 1500lm - 23W 1900lm - 30W 2140lm 150W -

 צריכת אנרגיה 
נורה פלואורסצנטית קומפקטית צורכת בין רבע לחמישית מההספק שצורכת נורת ליבון השווה לה בעוצמת אורה, ולכן חוסכת אנרגיה רבה ומקטינה את הצורך בייצור חשמל.

נורת ליבון ממירה לחום כ-90% מהאנרגיה שהיא צורכת לעומת נורת הפלואורסצנט הקומפקטית הממירה לחום רק כ-30%.

נצילותן האורית של רוב הנורות הפלואורסצנטיות הקומפקטיות, נעה בין 45 ל-65 לומן לוואט.

 משך השימוש 
משך השימוש של נורה פלואורסצנטית קומפקטית נע בין 6,000 ל-15,000 שעות עבודה. לאחר שימוש ארוך יעילותה של הנורה הפלואורסצנטית הקומפקטית יכולה לרדת מעט. קיימים כמה גורמים העלולים לקצר את משך השימוש למספר חודשים ואף לימים ספורים בלבד (במיוחד עקב הכללתו של המשנק האלקטרוני, שכולל רכיבים אלקטרוניים רגישים לחום, כחלק אינטגרלי מהנורה), בהם איכות הייצור של הנורה והמשנק, הדלקות תכופות, הפעלה בטמפרטורות סביבה קיצוניות (קור ובמיוחד חום), אטימות גוף התאורה וגודלו, ותנוחת התקנת הנורה בגוף התאורה - כאשר הנורה מותקנת אנכית כאשר בית הנורה פונה כלפי מטה, הדבר מבטיח כי החום של הנורה יתפזר כלפי מעלה לאוויר ויחמם הרבה פחות את המשנק של הנורה, ובכך יכול להאריך את משך השימוש באופן משמעותי.

 עלות 
נורה פלואורסצנטית קומפקטית יעילה פי 4 וחייה ארוכים פי 8 - 15 מנורת ליבון אך מחירה גבוה פי 3 - 10 ממחירה של נורת הליבון. עם זאת, אורך החיים הארוך של נורה פלואורסצנטית קומפקטית, ששקול לאורך חייהן המצטבר של 8 - 15 נורות להט, מפצה על מחירה הגבוה, בנוסף לחיסכון באנרגיה.

 צבעים 
שמאל|ממוזער|250px|(משמאל לימין) (א) נורה פלואורסצנטית קומפקטית 13W ,6500K (ב) נורת להט 60W (ג) נורה פלואורסצנטית קומפקטית 15W 2644K (ד) נורה פלואורסצנטית קומפקטית 14W 3000K
ממוזער|שמאל|ספקטרום טיפוסי של נורה פלואורסצנטית קומפקטית
 איכות האור 
נורת להט רגילה פולטת את כל ספקטרום האור הנראה. לעומת זאת, הציפוי הפלואורסצנטי הנפוץ המשמש לציפוי נורה פלואורסצנטית רגילה (סידן הלופוספט) פולט אור בעל איכות ומסירת צבע נמוכים. בנוסף אותו הציפוי הפלואורסצנטי יישחק בתוך כמה חודשים ואף שבועות בתנאי הטמפרטורה והעומס הגבוהים ביחס לעובי הדק וגודלה הקטן של השפופרת של הנורה הפלואורסצנטית הקומפקטית, ועוצמת האור של הנורה תרד מהר מאוד. על מנת להתגבר על בעיות אלו, נורת פלואורסצנט קומפקטית מצופה בשלושה ציפויים פלואורסצנטיים המורכבים מיסודות נדירים שכל אחד פולט תדר שונה של אור, אשר ביחד מגיעים לאיכות אור ומסירת צבע טובים. בנוסף, ציפויים פלואורסצנטיים אלו עמידים יותר בתנאי הטמפרטורה והעומס הגבוהים של הנורה, מאשר הציפויים הרגילים של נורה פלואורסצנטית רגילה.

 צבע האור 
טמפרטורת הצבע הנמדדת בקלווין (Kelvin-K) היא מדד כמותי לצבע של מקור אור (בהתאם לתיאורית קרינת גוף שחור).
ככל שהמספר ב-K גדול יותר כך הצבע "קר" יותר כלומר כחול יותר. מקובל לקשר בין נורה פלואורסצנטית לבין צבע אור לבן בטמפרטורת צבע של מעל ל-5000K, ובין נורת להט לצבע אור "לבן חם" בטמפרטורת צבע של 2700K. צבע אור לבן נחשב במדינות המערב (במיוחד בבריטניה ובארצות הברית), לאור פחות נעים לעין, בעיקר בבתים, ולכן קיימות בשוק נורות פלואורסצנטיות קומפקטיות אשר מפיצות אור "לבן חם" בטמפרטורה של 2700K. ביפן ובמזרח הרחוק לעומת זאת, צבע לבן מהווה את הצבע המועדף כמעט בכל תחומי התאורה הכללית.

ההתאמה בין שם הצבע לטמפרטורת הצבע אינה תקנית והיצרנים השונים מציינים על האריזות מגוון ניסוחים. בדרך כלל על גבי אריזת נורה פלואורסצנטית קומפקטית המפיקה אור "לבן חם" מצוין "Warm White" או טמפרטורת צבע של 2700K. שם צבע האור משתנה גם בהתאם למדינה. לדוגמה אור "לבן חם" מכונה בארצות הברית "Soft White" ובישראל מכנים אותו בפשטות "אור צהוב".
 Color Temperature טמפרטורת הצבע Kelvin "Warm White" or "Soft White" "לבן חם" <2700K "Bright White" or "Medium White" "לבן בינוני" 2700-3000K "Cool White" "לבן קר" 4000K"Daylight""לבן"5000K "Cool Daylight" "אור יום" <6000K

650px|מרכז

 איכות הסביבה 
ייצור של נורה פלואורסצנטית קומפקטית צורך יותר אנרגיה אך משך חייה הארוך מפצה על כך.

 גזי חממה 
נורה פלואורסצנטית קומפקטית צורכת פחות הספק מנורת להט המפיצה עוצמת אור שווה לה. החלפת נורת להט בנורה פלואורסצנטית קומפקטית בעוצמת אור דומה מפחיתה את צריכת החשמל ועל ידי כך גם את כמות גזי החממה הנפלטים ביצור החשמל.

 מיחזור 
נורה פלואורסצנטית קומפקטית מכילה כספית לצורך יצירת הקרינה האולטרה הסגולה שמאירה את הציפוי הזרחני. חדירה של כספית למי התהום נחשבת מסוכנת לבריאות בני האדם ומזהמת את פני הקרקע. כמו כן, האלקטרוניקה שמשמשת להפעלת הנורה מכילה גם היא חומרים כמו עופרת, ומתכות רעילות אחרות וכן הפלסטיק שממנו עשוי המארז שמכיל את האלקטרוניקה שמאפשרת להן לעבוד עם בתי נורה לנורות ליבון, אשר ייצורם מזהם מאוד את הסביבה, ולכן לאחר השימוש אין להשליך את הנורה עם שאר האשפה, אלא לפנות אותה למיחזור באופן בטוח תוך שמירה על שלמותה.

 קישורים חיצוניים 

 תאורה יעילה, נוחה ואפקטיבית מאמר באתר של חברת החשמל

הערות שוליים

קטגוריה:ערכים שבהם תבנית בריטניקה אינה מתאימה
פלואורסצנטית קומפקטית
קטגוריה:חיסכון באנרגיה
קטגוריה:תאורה חשמלית